สนามกีฬาโอลิมปิกจีนถูกทิ้งร้างเหตุขาดเงินบำรุงรักษา
แม้การเป็นเจ้าภาพการแข่งขันโอลิมปิก 2008 ที่กรุงปักกิ่ง ประเทศจีนเมื่อ 4 ปีที่แล้วจะประสบความสำเร็จเป็นอย่างมาก โดยเฉพาะเสียงชื่นชมสนามแข่งขันที่มีรูปแบบทางสถาปัตยกรรมที่ล้ำสมัยอย่างสนามรังนกที่ใช้ในการรองรับพิธีเปิด และปิดการแข่งขัน รวมไปถึงสนามวอเตอร์ คิวบ์ ที่ใช้ในการองรับการแข่งขันกีฬาทางน้ำ แต่หลังเสร็จสิ้นการแข่งขันโอลิมปิก สนามทั้ง 2 กลับประสบปัญหาทางด้านการเงินในการบำรุงรักษาสนามโดยสนามรังนก แม้จะมีนักท่องเที่ยวเข้ามาเยี่ยมชมจำนวนมาก โดยเฉพาะในปีที่ผ่านมา (2554) จะมีนักท่องเที่ยวที่มาเยือนสนามแห่งนี้สูงถึง 4.6 ล้านคน รวมไปถึงยังมีการจัดการแข่งขันกีฬาหลายรายการที่สนามแห่งนี้ แต่ฝ่ายบริหารของสนามแห่งนี้ก็ระบุว่า อาจจะต้องใช้เวลาอย่างน้อยถึง 30 ปีกว่าจะที่มีรายได้ครอบคลุมค่าใช้จ่ายในการก่อสร้างสนามแห่งนี้ที่สูงถึง 3000 ล้านหยวน หรือประมาณ 15000 ล้านบาทขณะที่สนามวอเตอร์ คิวบ์ แม้ปัจจุบันจะเปิดให้ประชาชนเข้ามาใช้บริการ แต่ด้วยค่าใช้จ่ายในการดำเนินการต่าง ๆ ทำให้ในปีที่ผ่านมา (2554) ต้องประสบกับปัญหาขาดทุนไป 11 ล้านหยวน หรือประมาณ 55 ล้านบาทแม้จะได้รับการสนับสนุนงบประมาณจากรัฐบาลก็ตาม ขณะที่สนามเบสบอลในละแวกเดียวกันก็ถูกทิ้งร้าง และเสื่อมโทรม ซึ่งชาวจีนหลายคนมองว่า สนามเหล่านี้สิ้นเปลืองงบประมาณของรัฐบาล และควรจะมีการวางแผนระยะยาวในการบริหารสนามเหล่านี้ให้ใช้ประโยชน์ได้มากกว่าที่เป็นอยู่อย่างไรก็ตามในทางตรงกันข้ามการทุ่มงบประมาณของรัฐบาลจีนในการเป็นเจ้าภาพโอลิมปิก โดยเฉพาะการปรับปรุง และก่อสร้างสาธารณูปโภคใหม่ เช่น ถนนหนทาง รถไฟใต้ดิน รวมไปถึงสนามบิน ทำให้คุณภาพชีวิตของชาวปักกิ่ง รวมไปถึงนักท่องเที่ยวดีขึ้นกว่าในอดีตมาก
 สนามแข่งขันที่ใช้ในการรองรับโอลิมปิก 2008 ที่กรุงปักกิ่งหลายแห่งถูกทิ้งร้าง และหลายแห่งก็ประสบกับปัญหาทางด้านการเงินในการบำรุงรักษา
จีน,บำรุงรักษา,ร้าง,สนาม,เงิน,โอลิมปิก